《留别赵大年并侄十七秀才》
宋代·苏籀

君年有余富，我老渐来侵。
莽苍麏鼯野，峙停鸾鹄音。
藜羹秉觚牍，筚路向山林。
商略古人意，孜孜不患深。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。